
VENDIM
Nr. 820, datë 21.10.2020

PËR MIRATIMIN E PROCEDURËS, TË KATEGORIVE, TË KUSHTEVE, TË KËRKESAVE TË KUALIFIKIMIT DHE TË EKSPERIENCËS PROFESIONALE PËR PERSONIN, TË CILIT I LËSHOHET CERTIFIKATA NË VEPRIMTARINË STUDIMORE PROJEKTUESE NË FUSHËN MINERARE
( ndryshuar me VKM nr. 696, datë 6.12.2023 )
( i përditësuar )

Në mbështetje të nenit 100 të Kushtetutës dhe të pikës 3, të nenit 33, të ligjit nr. 10304, datë 15.7.2010, “Për sektorin minerar në Republikën e Shqipërisë”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Veprimtaritë studimore-projektuese në fushën minerare mund të kryhen vetëm nga persona fizikë tregtarë dhe/ose persona juridikë, që kanë të punësuar persona të certifikuar në veprimtarinë studimore-projektuese në fushën minerare. Subjektet detyrohen të regjistrojnë në regjistrin tregtar, si objekt veprimtarie, kryerjen e veprimtarive studimore-projektuese në fushën minerare. 
2. Veprimtaria zbatuese në fushën e veprimtarisë minerare kryhet nga individët e certifikuar, vendas dhe të huaj, nga ministria përgjegjëse për veprimtarinë minerare. Një certifikatë për veprimtari minerare zbatuese përfshin mbikëqyrjen, monitorimin, asistencën, konsulencën, supervizimin, kolaudimin dhe drejtimin teknik në veprimtaritë e kërkim-zbulim-shfrytëzimit, përpunimit të mineraleve dhe në ndërtim punimesh nëntokësore në infrastrukturë për qëllime publike.
3. Për kryerjen e veprimtarive studimore-projektuese dhe zbatuese në fushën e veprimtarisë minerare certifikohen individë, vendas dhe të huaj.
4. Individët certifikohen në fushën e veprimtarisë minerare të kërkim-zbulimit, shfrytëzimit dhe përpunimit të mineraleve dhe në fushën e ndërtimeve publike për punimet e ndërtimit në galeri, tunele, puse, punime hidroteknike, naftë-gazsjellës e depo për lëndë plasëse, si: studiues, mbikëqyrës, monitorues, projektues, konsulentë, vlerësues kolaudues, supervizues dhe drejtues teknikë, në bazë të kritereve të përcaktuara në këtë vendim.
5. Tipat e certifikatave dhe dokumentet vërtetuese për plotësimin e kritereve nga individët që kërkojnë të pajisen me certifikatë për veprimtari studimore-projektuese dhe/ose zbatuese janë:
A. Për veprimtarinë studiuese-projektuese dhe zbatuese në veprimtarinë e kërkim-zbulimit të mineraleve:
A.1 Certifikata, si: mbikëqyrës, monitorues për veprimtarinë minerare të kërkim-zbulimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier gjeolog, inxhinier gjeoinformatik, inxhinier gjeomjedisi, inxhinier shpimi, inxhinier gjeofizik, inxhinier hidrogjeolog, inxhinier gjeologo-inxhinierik apo emërtime të tjera, sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) një përshkrim të veprimtarisë së tij në fushën e kërkim-zbulimit të mineraleve në formë vetëdeklarimi (curriculum vitae);
ç) shfuqizuar;
d) dy fotografi me format dokumentesh.
A.2 Certifikata, si: projektues, konsulent, vlerësues për veprimtarinë minerare të kërkim-zbulimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier gjeolog, inxhinier gjeoinformatik, inxhinier gjeomjedisi, inxhinier shpimi, inxhinier gjeofizik, inxhinier hidrogjeolog, inxhinier gjeologo-inxhinierik apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës) të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) fotokopjen e noterizuar të librezës së punës, ku vërtetohet se ka një përvojë jo më pak se 2 (dy) vjet vjet në fushën e veprimtarisë së kërkim-zbulimit të mineraleve;
ç) një përshkrim të veprimtarisë së tij studimore dhe projektuese në fushën e kërkim-zbulimit të mineraleve, në formë vetëdeklarimi (curriculum vitae);
d) shfuqizuar;
dh) projekte të miratuara, ku të jetë autor ose bashkautor në jo më pak se 3 (tri) projekte;
e) shfuqizuar;
ë) jo më pak se 1 (një) referencë vlerësuese të veprimtarisë së tij në fushën e kërkim-zbulimit të mineraleve;
f) dy fotografi me format dokumentesh.
A.3 Certifikata si drejtues teknik për veprimtarinë minerare të kërkim-zbulimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier gjeolog, inxhinier gjeoinformatik, inxhinier gjeomjedisi apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) fotokopjen e noterizuar të librezës së punës, ku vërtetohet se ka një përvojë jo më pak se 3 (tre) vjet në fushën e veprimtarisë së kërkim-zbulimit të mineraleve dhe jo më pak se 2 (dy) vjet punë në terren;
ç) një përshkrim të veprimtarisë së tij në fushën e kërkim-zbulimit të mineraleve, në formë vetëdeklarimi (curriculum vitae);
d) shfuqizuar; 
dh) shfuqizuar;
e) jo më pak se 1 (një) referencë vlerësuese të veprimtarisë së tij në fushën e kërkim-zbulimit të mineraleve;
ë) dy fotografi me format dokumentesh.
A.4 Certifikata, si: projektues, konsulent, vlerësues në matjet topogjeodezike për veprimtarinë e kërkim-zbulimit. 
Aplikanti për këtë certifikatë, duhet të paraqesë në ministrinë përgjegjëse për veprimtarinë minerare:
a) shfuqizuar;
b) fotokopjen e diplomës (inxhinier gjeodet, inxhinier markshajder, inxhinier gjeomatik, inxhinier gjeoinformatik apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) një përshkrim të veprimtarisë së tij në fushën topogjeodezike, në formë vetëdeklarimi (curriculum vitae);
ç) shfuqizuar;
d) jo më pak se 1 (një) referencë vlerësuese të veprimtarisë së tij në fushën e kërkim-zbulimit të mineraleve;
dh) shfuqizuar;
e) dy fotografi me format dokumentesh.
A.5 Certifikata si projektues, konsulent, vlerësues, drejtues teknik për shpime në veprimtarinë e kërkim-zbulimit për mineralet e ngurta dhe puse uji.
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier shpimi apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës) të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) fotokopjen e librezës së punës, ku të vërtetohet se ka jo më pak se 3 (tre) vjet punë në fushën e shpimeve;
ç) një përshkrim të veprimtarisë së tij në fushën e shpimeve (curriculum vitae);
d) shfuqizuar;
dh) jo më pak se 1 (një) referencë vlerësuese të veprimtarisë së tij në fushën e kërkim-zbulimit të mineraleve të ngurta dhe puseve të ujit;
e) shfuqizuar;
ë) dy fotografi me format dokumentesh.
A.6 Certifikata si projektues, konsulent, vlerësues, studiues në fushën e studimeve hidrogjeologjike në veprimtarinë e kërkim-zbulimit. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier gjeolog ose hidrogjeolog apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës) të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) fotokopjen e librezës së punës, ku të vërtetohet se ka jo më pak se 3 (tre) vjet punë në profesionin e gjeologut ose hidrogjeologut;
ç) një përshkrim të veprimtarisë se tij në fushën e studimeve hidrogjeologjike (curriculum vitae);
d) shfuqizuar;
dh) jo më pak se 1 (një) referencë vlerësuese të veprimtarisë së tij në fushën studimeve hidrogjeologjike; 
e) shfuqizuar;
ë) dy fotografi me format dokumentesh.;
A.7 Certifikata si projektues, konsulent, vlerësues, studiues në fushën e gjeofizikës për veprimtarinë e kërkim-zbulimit për mineralet e ngurta. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier gjeofizik apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës) të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) fotokopjen e librezës së punës, ku të vërtetohet se ka jo më pak se 3 (tre) vjet punë në fushën e gjeofizikës;
ç) një përshkrim të veprimtarisë së tij në fushën e studimeve gjeofizike (curriculum vitae);
d) shfuqizuar;
dh) jo më pak se 1 (një) referencë vlerësuese të veprimtarisë së tij në fushën e studimeve gjeofizike;
e) shfuqizuar;
ë) dy fotografi me format dokumentesh.
B. Për veprimtarinë studiuese-projektuese dhe zbatuese në veprimtarinë e shfrytëzimit dhe përpunimit të mineraleve:
B.1 Certifikata, si: mbikëqyrës, monitorues për veprimtarinë minerare të shfrytëzimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier miniere, inxhinier marksheder, inxhinier gjeolog, inxhinier i burimeve minerare, diploma bachelor në gjeoinxhinier apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) një përshkrim i veprimtarisë së tij në fushën e shfrytëzimit të mineraleve, në formë vetëdeklarimi (curriculum vitae);
ç) shfuqizuar;
d) dy fotografi me format dokumentesh.
B.2 Certifikata, si: mbikëqyrës, monitorues për veprimtarinë minerare të përpunimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier pasurues, inxhinier miniere, inxhinier metalurg, inxhinier kimist apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) një përshkrim të veprimtarisë së tij në fushën e përpunimit të mineraleve, në formë vetëdeklarimi (curriculum vitae); 
ç) 	shfuqizuar;
d) dy fotografi me format dokumentesh.
B.3 Certifikata, si: mbikëqyrës, monitorues në matjet topomarkshederike në miniera dhe karriera. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier marksheder, inxhinier gjeoded, diploma bachelor në gjeoinxhinier apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) një përshkrim të veprimtarisë së tij në fushën topomarkshederike, në formë vetëdeklarimi (curriculum vitae);
ç) shfuqizuar;
d) dy fotografi me format dokumentesh.
B.4 Certifikata, si: mbikëqyrës, monitorues në matjet topomarkshederike në tunele dhe punime kapitale për infrastrukturën rrugore, hidrocentrale, naftë-gazsjellës, depo të lëndëve plasëse dhe objekte të tjera me karakter publik. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier miniere, inxhinier marksheder, inxhinier gjeodet, inxhinier gjeomatik, inxhinier gjeoinformatik apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuara. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) një përshkrim të veprimtarisë së tij në fushën topomarkshederike, në formë vetëdeklarimi (curriculum vitae);
ç) shfuqizuar;
d) dy fotografi me format dokumentesh.
B.5 Certifikata, si: projektues, konsulent, vlerësues dhe oponent projektesh për veprimtarinë minerare të shfrytëzimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier miniere, inxhinier markshajder, inxhinier gjeomatik apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) fotokopjen e noterizuar të librezës së punës ku vërtetohet se ka një përvojë jo më pak se 2 (dy) vjet në fushën e veprimtarisë së shfrytëzimit të mineraleve;
ç) një përshkrim të veprimtarisë së tij studimore dhe projektuese në fushën e shfrytëzimit të mineraleve, në formë autobiografie teknike (curriculum vitae);
d) shfuqizuar;
dh) projekte të miratuara ku të jetë autor ose bashkautor në jo më pak se 3 (tre) prej tyre;
e) shfuqizuar;
ë) jo më pak se 1 (një) referencë vlerësuese të veprimtarisë së tij;
f) dy fotografi me format dokumentesh.
B.6 Certifikata, si: projektues, konsulent, vlerësues për veprimtarinë minerare të përpunimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier pasurues, inxhinier miniere apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor;
c) fotokopjen e noterizuar të librezës së punës ku vërtetohet se ka një përvojë jo më pak se 3 (tre) vjet në fushën e veprimtarisë së përpunimit të mineraleve për inxhinierët pasurues dhe fotokopjen e noterizuar të librezës së punës ku vërtetohet se ka një përvojë jo më pak se 5 (pesë) vjet në fushën e veprimtarisë së përpunimit të mineraleve për inxhinierët e minierave;
ç) një përshkrim të veprimtarisë së tij studimore dhe projektuese në fushën e përpunimit të mineraleve, në formë vetëdeklarimi (curriculum vitae);
d) shfuqizuar;
dh) projekte të miratuara, ku të jetë autor ose bashkautor në jo më pak se 3 (tre) prej tyre;
e) shfuqizuar;
ë) jo më pak se 1 (një) referencë vlerësuese të veprimtarisë së tij në fushën e përpunimit të mineraleve;
f) dy fotografi me format dokumentesh;
B.7 Certifikata, si: projektues, konsulent, vlerësues, kolaudues, supervizues, mbikëqyrës për veprimtarinë e hapjes së punimeve minerare, kapitale dhe dytësore, tuneleve dhe punimeve kapitale nëntokësore për infrastrukturën rrugore, hidrocentrale naftë-gazsjellës, depo lëndësh plasëse dhe objekte të tjera me karakter civil. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier miniere, inxhinier marksheder apo inxhinier gjeomatik emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet vetëm niveli master i studimeve universitare, sipas sistemit të ri arsimor dhe diplomat e sistemit të mëparshëm;
c) fotokopjen e noterizuar të librezës së punës, ku vërtetohet se ka një përvojë jo më pak se 3 (tre) vjet në fushën e projektimit të punimeve nëntokësore;
ç) një përshkrim të veprimtarisë së tij studimore dhe projektuese në fushën e hapjes së minierave apo punimeve nëntokësore publike, në formë vetëdeklarimi (curriculum vitae);
d) shfuqizuar;
dh) projekte të miratuara ku të jetë autor ose bashkautor në jo më pak se 3 (tre) prej tyre;
e) shfuqizuar;

ë) jo më pak se 1 (një) referencë vlerësuese të veprimtarisë së tij;
f) dy fotografi me format dokumentesh
B.8 Certifikata si drejtues teknik për veprimtarinë minerare të shfrytëzimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) fotokopjen e diplomës (inxhinier miniere, inxhinier gjeomatik, inxhinier gjeolog, inxhinier marksheder, teknik miniere apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar. Për këtë certifikatë pranohet dhe niveli bachelor i studimeve universitare, sipas sistemit të ri arsimor; 
c)fotokopje të noterizuar të librezës së punës, ku vërtetohet se:
- 	ka një përvojë jo më pak se 2 (dy) vjet në fushën e veprimtarisë së shfrytëzimit të mineraleve për inxhinierët e minierave;
- 	ku vërtetohet se ka një përvojë jo më pak se 10 (dhjetë) vjet në fushën e veprimtarisë së shfrytëzimit të mineraleve për inxhinierët gjeolog;
- 	ka një përvojë jo më pak se 5 (pesë) vjet në fushën e veprimtarisë së shfrytëzimit të mineraleve për teknikët e minierave;
ç) një përshkrim të veprimtarisë së tij në fushën e shfrytëzimit të mineraleve, në formë vetëdeklarimi (curriculum vitae);
d) 	shfuqizuar;
dh) shfuqizuar;
e) jo më pak se 1 (një) referencë vlerësuese të veprimtarisë së tij në fushën e shfrytëzimit të mineraleve;
ë) dy fotografi me format dokumentesh.
B.9 Certifikata si drejtues teknik për veprimtarinë minerare të shfrytëzimit të mineraleve në sipërfaqe. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) 	fotokopjen e diplomës (inxhinier miniere, inxhinier gjeomatik, inxhinier gjeolog, inxhinier marksheder, teknik miniere apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuar; Për këtë certifikatë pranohen:
- diplomë bachelor ose master për inxhinierët e minierave;
- diplomë master për inxhinierët gjeologë;
- dëftesë e shkollës së mesme për teknikët e minierave;
- certifikatë profesionale e nivelit IV ose V në fushën gjeologji – miniera;
c) fotokopje të noterizuar të librezës së punës, ku vërtetohet se:
- 	ka një përvojë jo më pak se 5 (pesë) vjet në fushën e veprimtarisë së shfrytëzimit të mineraleve për inxhinierët gjeolog;
- 	ka një përvojë jo më pak se 2 (dy) vjet në fushën e veprimtarisë së shfrytëzimit të mineraleve për inxhinierët e minierës me diplomë bachelor;
- 	ka një përvojë jo më pak se 1 (një) vit në fushën e veprimtarisë së shfrytëzimit të mineraleve për inxhinierët e minierës me diplomë master profesional ose shkencor;
- 	ka një përvojë jo më pak se 5 (pesë) vjet në fushën e veprimtarisë së shfrytëzimit të mineraleve për teknikët e minierave;
ç) një përshkrim të veprimtarisë së tij në fushën e shfrytëzimit të mineraleve, në formë vetëdeklarimi (curriculum vitae);
d) shfuqizuar;
dh) shfuqizuar;
e) jo më pak se 1 (një) referencë vlerësuese të veprimtarisë së tij në fushën e shfrytëzimit të mineraleve;
ë) dy fotografi me format dokumentesh. 
Kjo leje profesionale është e vlefshme për veprimtari minerare me karrierë me kapacitet jo më shumë se 150 000 tonë ose m³ në vit. 
B.10 Certifikata si drejtues teknik për veprimtarinë minerare të përpunimit të mineraleve. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) 	fotokopjen e diplomës (inxhinier pasurues, inxhinier miniere apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës), të noterizuara. Për këtë certifikatë pranohet vetëm niveli master i studimeve universitare, sipas sistemit të ri arsimor dhe diplomat e sistemit të mëparshëm;
c ) fotokopje të noterizuar të librezës së punës, ku vërtetohet se:
- ka një përvojë jo më pak se 1 (një) vit në fushën e veprimtarisë së përpunimit të mineraleve për inxhinierët pasurues;
- ku vërtetohet se ka një përvojë jo më pak se 5 (pesë) vjet në fushën e veprimtarisë së përpunimit të mineraleve për inxhinierët e minierave;
ç) një përshkrim të veprimtarisë së tij në fushën e përpunimit të mineraleve në formë vetëdeklarimi (curriculum vitae);
d) shfuqizuar;
dh) shfuqizuar; 
e) jo më pak se 1 (një) referencë vlerësuese të veprimtarisë së tij në fushën e përpunimit të mineraleve;
ë) dy fotografi me format dokumentesh.
B.11 Certifikata si drejtues teknik për veprimtarinë e hapjes së punimeve minerare kapitale dhe dytësore, tuneleve dhe punimeve kapitale nëntokësore për infrastrukturën rrugore, hidrocentrale naftë-gazsjellës, depo lëndësh plasëse dhe objekte të tjera me karakter publik. 
Kërkuesi për këtë certifikatë duhet të paraqesë nëpërmjet portalit qeveritar “e-Albania”:
a) shfuqizuar;
b) 	fotokopjen e diplomës (inxhinier miniere, inxhinier gjeomatik, inxhinier marksheder apo emërtime të tjera sipas universiteteve të vendit ose të huaja me atributet e njëjta të përcaktuara sipas specialitetit përkatës) dhe të listës së notave, të noterizuara. Për këtë certifikatë pranohet vetëm niveli master i studimeve universitare, sipas sistemit të ri arsimor dhe diplomat e sistemit të mëparshëm;
c) fotokopje të noterizuar të librezës së punës, ku vërtetohet se ka një përvojë jo më pak se 3 (tre) vjet në fushën e veprimtarisë së hapjes së punimeve nëntokësore dhe jo më pak se 1 (një) vit punë në terren;
ç) 	një përshkrim të veprimtarisë në formë autobiografie teknike (curriculum vitae), nga marrja e diplomës deri në momentin e paraqitjes së kërkesës, vërtetuar nga institucionet përkatëse, punëdhënësi;
d) referenca për zbatim projektesh të hapjes së punimeve minerare kapitale dhe dytësore, tuneleve dhe punimeve kapitale nëntokësore për infrastrukturën rrugore, hidrocentrale dhe objekte të tjera me karakter civil;
dh) kualifikimet apo specializimet dhe kontributet e veçanta, të vërtetuara nëpërmjet certifikatave të lëshuara nga organet përkatëse;
e) jo më pak se 1 (një) referencë vlerësuese të veprimtarisë së tij;
ë) dy fotografi me format dokumentesh.
C. 	Një individ mund të jetë zotërues i më shumë se një certifikate ose të ketë të përshkruara në certifikatën e tij disa nga përcaktimet, sipas shkronjave A dhe B, më sipër.
D. Certifikata nuk lejohet të transferohet nga një individ tek tjetri. Kur një individ humbet certifikatën, njofton menjëherë zyrtarisht sekretarin e komisionit të vlerësimit dhe pajiset me dublikatë, që jepet nga sekretari i komisionit të vlerësimit mbi bazën e kërkesës së individit specialist dhe verifikimit të kopjes origjinale të certifikatës, që ruhet në arkivin e sekretarit.
E. 	Dokumentet vërtetuese duhet të jenë të përpiluara në gjuhën shqipe, origjinale ose fotokopje të noterizuara (dokumentet e përkthyera të jenë të noterizuara).
6. Ministri përgjegjës për veprimtarinë minerare përcakton anëtarët e komisionit të vlerësimit për plotësimin e kritereve të pajisjes me certifikatë për veprimtari studimore-projektuese në fushën e veprimtarisë minerare dhe atë të punimeve nëntokësore për ndërtimet publike.
7. Përbërja e komisionit të vlerësimit dhe procedurat e vlerësimit të dokumenteve për dhënien e certifikatës për kryerjen e veprimtarisë studimore-projektuese dhe zbatuese në fushën e veprimtarisë minerare dhe ndërtim punimesh nëntokësore në infrastrukturë për qëllime publike janë, si më poshtë vijon:
7.1. Drejtuesi i komisionit të vlerësimit të dokumenteve vërtetuese, që është edhe kryetar i komisionit për kriteret e certifikatave për kryerjen e veprimtarisë studimore-projektuese dhe zbatuese në fushën e veprimtarisë minerare, përcaktohet me urdhër të ministrit përgjegjës për veprimtarinë minerare dhe ky komision përbëhet nga 10 (dhjetë) anëtarë dhe sekretari (pa të drejtë vote):
a) 2 (dy) anëtarë nga ministria përgjegjëse për veprimtarinë minerare;
b) 2 (dy) anëtarë nga Agjencia Kombëtare e Burimeve Natyrore;
c) 2 (dy) anëtarë nga Shërbimi Gjeologjik Shqiptar;
ç) 1 (një) anëtar nga Autoriteti Kombëtar për Sigurinë dhe Emergjencat në Miniera;    
d) 2 (dy) anëtarë nga Universiteti Politeknik i Tiranës;
dh) 1 (një) anëtar nga Shoqata e Inxhinierëve të Minierave.  
7.2. Komisioni funksionon pranë ministrisë përgjegjëse për veprimtarinë minerare dhe shqyrton, çdo muaj, ndërmjet datave 25-30 kërkesat e paraqitura. Materiali që do të shqyrtohet në mbledhjen e radhës së komisionit përgatitet, nënshkruhet dhe u shpërndahet nga sekretari, anëtarëve të komisionit, të paktën 2 (dy) ditë përpara zhvillimit të mbledhjes.
7.3.Në mbledhjen e radhës, komisioni shqyrton dhe vlerëson dokumentacionin e paraqitur në kërkesat gjatë atij muaji dhe merr vendim për dhënien ose jo të certifikatës.
7.4. Mbledhjet e komisionit janë të vlefshme kur marrin pjesë më shumë se gjysma e anëtarëve të komisionit. Sekretari mban procesverbalin e mbledhjes, i cili nënshkruhet nga vetë sekretari dhe anëtarët e komisionit, që kanë qenë të pranishëm në mbledhje.
7.5. Vendimet në komision merren me shumicën e votave të më shumë se gjysmës së komisionit pjesëmarrës në votim, jo më pak se 6 (gjashtë) persona. Në rast të votave të barabarta, shqyrtimi dhe votimi i kërkesës shtyhen për mbledhjen e ardhshme.
7.6. Sekretari, në bazë të vendimit të komisionit të vlerësimit, përgatit certifikatat në 2 (dy) kopje origjinale, të cilat nënshkruhen nga kryetari i komisionit. Një kopje origjinale e certifikatës i dorëzohet kërkuesit e vulosur, ndërsa tjetra, së bashku me dokumentacionin e paraqitur nga subjekti, ruhet për arkiv nga sekretari.
7.7. Sekretari mban regjistrin themeltar të kërkesave dhe të certifikatave të dhëna.
7.8. Elementet e certifikatës për veprimtarinë studiuese-projektuese dhe zbatuese në fushën e veprimtarisë minerare janë:
a) numri i regjistrimit themeltar dhe data;
b) të dhënat personale të aplikuesit (emër, mbiemër, atësi, datëlindje dhe vendbanim);
c) data dhe titulli i diplomimit;
ç) fusha e veprimtarisë minerare dhe punët për të cilat jepet certifikata.
8. Zotëruesit e lejes minerare duhet të kenë një kontratë pune efektive me një drejtues teknik të certifikuar si i tillë për veprimtarinë e tyre minerare, në përputhje me karakterin e kësaj veprimtarie. Drejtuesi teknik duhet të figurojë në listat e pagesave mujore të çdo shoqërie minerare.
    9. Kushtet e punësimit për drejtuesit teknikë në veprimtarinë minerare të shfrytëzimit.
9.1 Individët e pajisur me certifikatën e drejtuesit teknik sipas pikës B.8:
a) lejohen të jenë të punësuar si drejtues teknikë vetëm në një zonë të lejuar minerare, me kapacitet prodhimi vjetor mbi 50 000 (pesëdhjetë mijë) tonë, kur veprimtaria kryhet në nëntokë, dhe me kapacitetet prodhimi vjetor mbi 200 000 (dyqind mijë) tonë, kur veprimtaria kryhet në sipërfaqe;
b) lejohen të jenë të punësuar si drejtues teknikë deri në katër zona të lejuara minerare, kur veprimtaria kryhet në nëntokë dhe zonat janë të mbivendosura vertikalisht. Kapaciteti total i prodhimit vjetor të zonave së bashku të jetë nën 50 000 (pesëdhjetë mijë) tonë;
c) lejohen të jenë të punësuar si drejtues teknikë në tri zona të lejuara minerare, me kusht që kapaciteti total i prodhimit vjetor të zonave së bashku të jetë nën 50 000 (pesëdhjetë mijë) tonë, kur veprimtaria kryhet në nëntokë, dhe me kusht që kapaciteti total i prodhimit vjetor të zonave së bashku të jetë nën 200 000 (dyqind mijë) tonë, kur veprimtaria kryhet në sipërfaqe.
Distanca ndërmjet zonave minerare, ku punohet nën tokë nuk duhet të jetë më e madhe se 10 km, ndërsa distanca ndërmjet zonave minerare, ku punohet në sipërfaqe nuk duhet të jetë më e madhe se 50 km.
9.2 Individët e pajisur me certifikatën sipas pikës B9 lejohen të jenë të punësuar si drejtues teknikë deri në tri zona të lejuara minerare, me kusht që prodhimi vjetor për secilën zonë minerare të jetë nën 50 000 (pesëdhjetë mijë) tonë.
Distanca ndërmjet zonave minerare nuk duhet të jetë më e madhe se 50 km.
9.3 Individët e punësuar si drejtues teknikë në një zonë të lejuar minerare, ku punohet me regjim gazi, nuk lejohet të jenë të punësuar në zona të tjera minerare, pavarësisht kapacitetit vjetor të prodhimit.
10.	Për veprimtaritë minerare dhe ndërtim punimesh nëntokësore në infrastrukturën për qëllime publike, hartuesit e programit minimal të punës, të programit të investimit, projektit të zhvillimit të veprimtarisë minerare, planit përfundimtar të rehabilitimit të mjedisit dhe projekteve të punimeve nëntokësore në infrastrukturën për qëllime publike duhet të jenë të certifikuar dhe janë personat përgjegjës për mbrojtjen e këtyre dokumenteve në këshillat teknikë përkatës të Shërbimit Gjeologjik Shqiptar dhe Agjencisë Kombëtare të Burimeve Natyrore apo të komisioneve të tjera që miratojnë vepra të infrastrukturës publike.
11. Drejtuesi teknik është personi përgjegjës nga ana teknike për të gjitha operacionet minerare që kryhen në një zonë të lejuar minerare të kërkim-zbulimit/të kërkim-zbulim-shfrytëzimit/shfrytëzimit të një lejeje minerare në përputhje me projektin e zhvillimeve të veprimtarisë minerare.
12. Për shkelje të rënda të rregullores të teknikës së sigurimit nga ana e drejtuesit teknik, të cilat nuk përbëjnë vepër penale, struktura përkatëse në ministrinë përgjegjëse për veprimtarinë minerare i propozon këtij komisioni revokimin e certifikatës profesionale për një afat kohor ose përgjithmonë.
13. Vendimi nr. 441, datë 16.6.2011, i Këshillit të Ministrave, “Për përcaktimin e kushteve të certifikimit e të licencimit të dokumenteve shoqëruese, të afateve të vlefshmërisë dhe të procedurave të shqyrtimit të kërkesave, për licencimin e veprimtarisë studimore-projektuese në veprimtaritë minerare”, shfuqizohet.
14. Licencat për veprimtarinë studimore-projektuese në veprimtaritë minerare, të lëshuara para hyrjes në fuqi të këtij vendimi, ruajnë vlefshmërinë e tyre.
15. Ngarkohet ministria përgjegjëse për veprimtarinë minerare për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

